Diari Oficial de la Generalitat Valenciana


Sumari del DOGV 8307, del 31-05-2018 (2018/4798)

Informació pública de la modificació puntual del Pla general d'ordenació urbana relativa a un nou supòsit de desenvolupament mitjançant estudi de detall.
---------------------------------------------------------------------------------------------------------------------------------------------------------

### Dades del document

Número de DOGV
:   8307

Data del DOGV
:   31-05-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/4798


Data del document
:   11-05-2018

Organisme emissor
:   Ajuntament de Godella

Tipus de document
:   Anunci

Descriptors 

:   * Godella
    * administració local
    * pla d'urbanisme

Informació pública de la modificació puntual del Pla general d'ordenació urbana relativa a un nou supòsit de desenvolupament mitjançant estudi de detall. [2018/4798]  
El Ple de l'Ajuntament de Godella, en sessió extraordinària de 24.04.2018, va adoptar, entre altres, el següent acord:  
  
«Primer. Emetre informe ambiental i territorial estratègic favorable a l'aprovació de la proposta de modificació puntual del Pla general d'ordenació urbana de Godella subscrita per l'arquitecte Juan José Fernández López, a instàncies de Francisco Caballer Cabriada i presentada en data 19.02.2018, relativa a un nou supòsit de desenvolupament mitjançant estudi de detall (article 109.2 del Pla general), per considerar, d'acord amb els criteris de l'annex VIII de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, que aquesta modificació no té efectes significatius sobre el medi ambient i el territori.  
Segon. Resoldre l'avaluació ambiental i territorial estratègica d'aquesta modificació puntual pel procediment simplificat, havent de procedir a la tramitació d'aquest tal com disposa l'article 57 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
Tercer. Introduir en la redacció originària de la citada modificació, l'exclusió de l'aplicació de la previsió continguda en aquesta a les zones d'ordenació número 1 Nucli antic i número 5 Pujada a l'ermita, per les especials característiques d'aquests àmbits i la configuració dels seus carrers i edificacions, quedant redactat l'apartat 2 de l'article 109 del Pla general d'ordenació urbana de la següent forma:  
  
«Serà necessari el desenvolupament mitjançant estudi de detall en els casos en què es preveja la construcció de més de dos habitatges unifamiliars o edificis en una sola parcel·la.  
La finalitat d'aquests estudis de detall és l'ordenació dels volums i de les superfícies d'espais lliures de titularitat privada que preveu aquest Pla general.  
Podran redactar-se així mateix estudis de detall en els casos en els quals per aplicació dels paràmetres urbanístics fixats pel PGOU, en un determinat solar, confrontant amb una altra edificació ja construïda, resulte una mitgera vista en dues o més plantes per sobre de la planta de coberta en la nova edificació a construir. Mitjançant estudi de detall es podrà modificar en els dits supòsits les alineacions interiors, així com incrementar el nombre d'altures de l'edificació fins a un màxim tal que quede enrasada la nova edificació amb l'adjacent, sempre que no s'augmente l'edificabilitat actual de la parcel·la i es millore amb açò la imatge urbana final del conjunt, i quede integrada amb el paisatge urbà immediat. Aquesta previsió no serà aplicable a les zones d'ordenació Nucli antic i Pujada a l'ermita, per les especials característiques d'aquests àmbits i la configuració dels seus carrers i edificacions.»  
  
Quart. Sotmetre a aquest efecte a informació pública la citada modificació puntual (amb la correcció indicada en l'anterior apartat) durant un període de 45 dies amb les mesures mínimes de publicitat exigides per l'article 53.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.»  
  
Durant aquest termini, a comptar des de l'endemà de la publicació del present anunci, es podrà consultar aquest expedient en el Departament d'Urbanisme de l'Ajuntament de Godella, en horari de 09.00 a 14.00 hores, i en la pàgina web de l'Ajuntament de Godella www.godella.es, i es podran presentar les al·legacions que, si escau, s'estimen oportunes.  
Cosa que es fa pública als efectes oportuns.  
  
Godella, 11 de maig de 2018.- L'alcaldessa: Eva Pilar Sanchis Bargues.